BIROUL PERMANENT AL PARLAMENTULUI
În conformitate cu prevederile art. 73 din Constituţia Republicii Moldova şi art. 47(44) din Regulamentul Parlamentului, se înaintează spre examinare în Parlament, cu titlu de iniţiativă legislativă, proiectul de Hotărîre privind modificarea şi completarea anexei nr. 5 a Hotărîrii Parlamentului Republicii Moldova nr. 12-XVI din 31.03.2005 privind aprobarea componenţei numerice şi nominale a comisiilor permanente ale Parlamentului 
ANEXE:

1) proiectul de Hotărîre;

2) nota informativă.

DEPUTAŢII:
PROIECT

HOTĂRÎRE

privind modificarea şi completarea anexei nr. 5 a Hotărîrii 
Parlamentului Republicii Moldova nr. 12-XVI din 31.03.2005 privind aprobarea componenţei numerice şi nominale a comisiilor permanente ale Parlamentului 

ARTICOL UNIC:  

I. Anexa nr. 5 a Hotărîrii Parlamentului Republicii Moldova nr. 12-XVI din 31.03.2005 privind aprobarea componenţei numerice şi nominale a comisiilor permanente ale Parlamentului, publicată în Monitorul Oficial al Republicii Moldova nr. 55-58/193 din 08.04.2005, se completează la poziţia „Secretar” cu sintagma „STÎRCEA Eugenia  Fracţiunea parlamentară a Partidului Popular Creştin Democrat”.
II. Prezenta Hotărîre intră în vigoare la data adoptării.

PREŞEDINTELE PARLAMENTULUI  



 Marian LUPU

NOTĂ INFORMATIVĂ
la proiectul de Hotărîre privind modificarea şi completarea anexei nr. 5 a Hotărîrii Parlamentului Republicii Moldova nr. 12-XVI din 31.03.2005
 privind aprobarea componenţei numerice şi nominale 
a comisiilor permanente ale Parlamentului
Mandatul de deputat în Parlamentul Republicii Moldova deţinut anterior de doamna Adriana Chiriac a fost declarat vacant ca urmare a demisiei dumneaei din respectiva funcţie. Acest mandat îi aparţine Partidului Popular Creştin Democrat. Curtea Constituţională a Republicii Moldova a validat la data de 30 octombrie 2008 mandatul de deputat doamnei Eugenia Stîrcea, care era prima în lista de supleanţi ai PPCD. Dat fiind faptul că deputatul Eugenia Stîrcea a aderat la Fracţiunea parlamentară PPCD, propunem ca funcţia deţinută anterior în Comisia pentru drepturile omului de către membrul Fracţiunii PPCD, doamna Adriana Chiriac, să fie preluată de deputatul Eugenia Stîrcea.
